
ประกาศองค์การบริหารส่วนตำบลกาลูปัง
เรื่อง  เปิดรับสมัครอาสาสมัครท่องถิ่นรักษ์โลก (อถล.)
*********************************************


ด้วยกรมส่งเสริมการปกครองท้องถิ่น ได้ริเริ่มโครงการอาสาสมัครท้องถิ่นรักษ์โลก ตามแผนพัฒนาเศรษฐกิจและสังคมแห่งชาติฉบับที่ 12 พ.ศ. 2560 – 2564 ซึ่งเน้นการเติบโตที่เป็นมิตรกับสิ่งแวดล้อมและตามแผนแม่บทการบริหารจัดการขยะมูลฝอยของประเทศ พ.ศ. 2559 – 2564 โดยให้ความสำคัญการมีส่วนร่วมของภาคประชาชน เพื่อช่วยปกป้องรักษาสิ่งแวดล้อม เพื่อสร้างสมดุลและการใช้ประโยชน์อย่างยั่งยืนและเป็นธรรม โดยมีรายละเอียด ดังนี้


1. ผู้ที่จะสมัครเป็นอาสาสมัครท้องถิ่นรักษ์โลก (อถล.) ต้องมีคุณสมบัติดังนี้


1.1 มีสัญชาติไทย


1.2. มีอายุไม่ต่ำกว่า 7 ปีบริบูรณ์


1.3 มีภูมิลำเนาอยู่ในเขตตำบลกาลูปัง


1.4. มีความสมัครใจและมีจิตอาสาเข้ามาร่วมดำเนินกิจกรรมด้านการบริหารจัดการสิ่งปฎิกูลและมูลฝอย รวมถึงการปกป้องและรักษาสิ่งแวดล้อม


1.5. เป็นบุคคลที่มีความเสียสละและอุทิศตัวในการทำงานเพื่อส่วนรวม


1.6. เป็นบุคคลที่ตระหนักถึงการทำงานโดยใช้กระบวนการมีส่วนร่วมเป็นสำคัญ


1.7. เป็นบุคคลที่เปิดโอกาสให้กับตัวเองและผู้อื่นในการแสวงหาความรู้ และเพิ่มพูนความรู้และประสบการณ์


1.8. สำหรับผู้สมัครที่มีอายุต่ำกว่า 18 ปีบริบูรณ์ จะต้องมีผู้ปกครองลงนามยินยอมในใบสมัครด้วย


2. เอกสาร/หลักฐานประกอบการสมัคร


2.1. สำเนาบัตรประชาชน จำนวน  1 ฉบับ


2.2. รูปถ่ายหน้าตรง ขนาด 1 นิ้ว จำนวน 2 รูป


3. วัน เวลา สถานที่รับสมัคร


ยื่นใบสมัครได้ที่สำนักงานปลัดองค์การบริหารส่วนตำบลกาลูปัง ในวันและเวลาราชการ (ท้องถิ่นที่ตนเองมีภูมิลำเนาอยู่)


โดย อถล. มีบทบาทและหน้าที่ ดังต่อไปนี้


1. ประพฤติตนเป็นแบบอย่างในการจัดการสิ่งปฏิกูลและมูลฝอย การปกป้องและรักษาสิ่งแวดล้อม


2. เฝ้าระวัง สอดส่อง ดูแล และรายงานสถานการณ์การบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อมในพื้นที่ให้องค์การบริหารส่วนตำบลกาลูปังทราบ


3. สื่อสาร เผยแพร่และประชาสัมพันธ์ข้อมูลข่าวสารและกิจกรรมเพื่อเสริมสร้างจิตสำนึกด้านการบริหารจัดการสิ่งปฏิกูลและมูลฝอยการปกป้องและรักษาสิ่งแวดล้อม


4. เข้าร่วมกิจกรรมเกี่ยวกับการบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อมที่องค์การบริหารส่วนตำบลกาลูปัง หรือองค์กรปกครองส่วนท้องถิ่นใกล้เคียง หรือส่วนราชการที่เกี่ยวข้องจัดขึ้น


5. ให้ความร่วมมือกับองค์การบริหารส่วนตำบลกาลูปัง ส่วนราชการ ภาคเอกชน และเครือข่าย อถล. เพื่อดำเนินการเกี่ยวกับการบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อม


ทั้งนี้ ตั้งแต่บัดนี้เป็นต้นไป



จึงประกาศให้ทราบโดยทั่วกัน




ประกาศ  ณ  วันที่ 23  มกราคม  พ.ศ.  2561





(ลงชื่อ)     มาหะมะรอพี  อีแตเบ็ง






(นายมาหะมะรอพี  อีแตเบ็ง)





      นายกองค์การบริหารส่วนตำบลกาลูปัง

